ตราครุฑตราครุฑกฎกระทรวง(พ.ศ.2507)ออกตามความในพระราชบัญญัติระเบียบข้าราชการพลเรือนในมหาวิทยาลัยพ.ศ.2507----------อาศัยอำนาจตามความในมาตรา 4 และมาตรา 5 แห่งพระราชบัญญัติระเบียบข้าราชการพลเรือนในมหาวิทยาลัย พ.ศ. 2507นายกรัฐมนตรีออกกฎกระทรวงไว้ ดังต่อไปนี้ข้อ 1 ในกฎกระทรวงนี้`อธิการบดี' หมายความรวมถึง ผู้อำนวยการมหาวิทยาลัยด้วยข้อ 2 ให้มีคณะกรรมการข้าราชการมหาวิทยาลัยคณะหนึ่ง เรียกโดยย่อว่า `ก.ม.' ประกอบด้วยนายกรัฐมนตรีเป็นประธาน รองนายกรัฐมนตรี (ถ้ามี)เป็นรองประธานประธานคณะกรรมการบริหารสภาการศึกษาแห่งชาติ ปลัดบัญชาการสำนักนายกรัฐมนตรีปลัดสำนักนายกรัฐมนตรี อธิการบดีทุกมหาวิทยาลัย ผู้อำนวยการสำนักงบประมาณอธิบดีกรมบัญชีกลาง เลขาธิการคณะกรรมการข้าราชการพลเรือน และเลขาธิการสภาการศึกษาแห่งชาติ เป็นกรรมการมีอำนาจหน้าที่ปฏิบัติการตามความในกฎกระทรวงนี้ให้เลขาธิการสภาการศึกษาแห่งชาติ เป็นเลขานุการของ ก.ม.ข้อ 3 ในการประชุมของ ก.ม. ถ้าประธาน ก.ม.ไม่มาประชุมหรือไม่อยู่ในที่ประชุม ให้รองประธาน ก.ม. เป็นประธานในที่ประชุมถ้าประธาน ก.ม. และรองประธาน ก.ม. ไม่มาประชุมหรือไม่อยู่ในที่ประชุมให้คณะกรรมการเลือกกรรมการคนหนึ่งเป็นประธานในที่ประชุมแทนข้อ 4 ก.ม. มีอำนาจตั้งอนุกรรมการวิสามัญเพื่อให้กระทำการใด ๆ ตามที่ ก.ม.มอบหมายได้ข้อ 5 ให้มีอนุกรรมการ ก.ม. ประจำทุกมหาวิทยาลัยเรียกโดยย่อว่า `อ.ก.ม.' ประกอบด้วยอธิการบดีเป็นประธาน รองอธิการบดี (ถ้ามี) เป็นรองประธานคณบดีและเลขาธิการมหาวิทยาลัย (ถ้ามี) เป็นอนุกรรมการมีอำนาจหน้าที่ปฏิบัติการตามความในกฎกระทรวงนี้ ให้เลขาธิการมหาวิทยาลัยเป็นเลขานุการ อ.ก.ม. ในกรณีไม่มีเลขาธิการมหาวิทยาลัยให้อธิการบดีแต่งตั้งอนุกรรมการผู้ใดผู้หนึ่งเป็นเลขานุการ อ.ก.ม.มหาวิทยาลัยใดมีวิทยาลัยเป็นส่วนราชการอยู่ด้วยไม่ว่าวิทยาลัยเดียวหรือหลายวิทยาลัยให้อธิการของวิทยาลัยนั้น ๆ เป็น อ.ก.ม. ด้วยการประชุมของ อ.ก.ม. ให้นำความในข้อ 3 มาใช้บังคับโดยอนุโลมการกำหนดอัตราเงินเดือน-------------------ข้อ 6 ข้าราชการของมหาวิทยาลัยตำแหน่งใด ควรได้รับเงินเดือนในชั้นใดอันดับใด ให้ ก.ม.กำหนด โดยคำนึงถึงปริมาณและคุณภาพของงานในตำแหน่งนั้น ๆการบรรจุ การแต่งตั้ง และการโอนข้าราชการ----------------------------------ข้อ 7บุคคลที่จะได้รับการบรรจุหรือแต่งตั้งเป็นข้าราชการพลเรือนสามัญในมหาวิทยาลัยต้องมีคุณสมบัติดังต่อไปนี้(1) มีสัญชาติไทย(2) อายุไม่ต่ำกว่าสิบแปดปีบริบูรณ์(3) เป็นผู้เลื่อมใสในการปกครองตามรัฐธรรมนูญด้วยความบริสุทธิ์ใจ(4) ไม่เป็นผู้มีกายทุพพลภาพ ไร้ความสามารถหรือจิตฟั่นเฟือนไม่สมประกอบหรือเป็นโรคตามที่กำหนดในกฎ ก.พ. ออกตามความในกฎหมายว่าด้วยระเบียบข้าราชการพลเรือนว่าด้วยโรค(5) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเว้นแต่ความผิดที่เป็นลหุโทษหรือความผิดอันได้กระทำโดยประมาท(6) ไม่เป็นผู้ที่อยู่ในระหว่างถูกพักราชการ(7) ไม่เป็นผู้บกพร่องในศีลธรรมอันดี(8) ไม่เป็นผู้มีหนี้สินล้นพ้นตัว(9) ไม่เป็นผู้เคยถูกลงโทษเพราะประพฤติชั่วถึงต้องออกจากองค์การรัฐบาลองค์การสาธารณะเทศบาล หรือสุขาภิบาล(10) ไม่เป็นผู้เคยถูกลงโทษให้ออกจากราชการเพราะกระทำผิดทางวินัย(11) ไม่เป็นผู้เคยถูกลงโทษปลดออกหรือไล่ออกจากราชการตามกฎหมายผู้ที่ขาดคุณสมบัติตามข้อ 7 (7) (8) (9) (10) และ (11) ก.ม.อาจพิจารณาสอบสวนว่าผู้นั้นได้กลับตนประพฤติเป็นคนดี และในกรณีขาดคุณสมบัติตามข้อ 7(9) (10) หรือ (11) ผู้นั้นได้ออกจากราชการไปเกินสองปีแล้ว จะยกเว้นให้เป็นรายบุคคลก็ได้ มติของก.ม. ในการประชุมปรึกษายกเว้นต้องเป็นเอกฉันท์ การลงมติให้กระทำโดยลับข้อ 8 ให้ อ.ก.ม.จัดการสอบแข่งขันบุคคลที่จะเข้าเป็นข้าราชการพลเรือนสามัญชั้นจัตวา อันดับหนึ่ง และชั้นตรี อันดับหนึ่งในมหาวิทยาลัยตามหลักสูตรและวิธีการต่อไปนี้(1) ให้ อ.ก.ม.มีอำนาจตั้งกรรมการเพื่อดำเนินการสอบแข่งขัน วางระเบียบวิธีการสอบประกาศรับสมัคร กำหนดเวลา สถานที่สอบและประกาศแจ้งความที่เกี่ยวกับการสอบให้ผู้สมัครสอบแข่งขันทราบ(2)กรรมการสอบแข่งขันต้องมีไม่น้อยกว่าสามคนและอย่างน้อยจะต้องเป็นกรรมการใน อ.ก.ม.คนหนึ่ง ในการสอบแข่งขันข้าราชการพลเรือนสามัญชั้นจัตวาให้ตั้งกรรมการจากผู้ทีมีคุณวุฒิ ความสามารถเหมาะสม และเป็นข้าราชการพลเรือนสามัญชั้นตรีขึ้นไปในการสอบแข่งขันวิชาข้าราชการพลเรือนสามัญชั้นตรีให้ตั้งกรรมการจากผู้ทีมีคุณวุฒิความสามารถเหมาะสม และเป็นข้าราชการพลเรือนสามัญชั้นโทขึ้นไป(3) การประกาศรับสมัครผู้สอบแข่งขันให้มีกำหนดเวลายื่นใบสมัครไม่น้อยกว่าสิบห้าวัน(4) ให้ อ.ก.ม. ตรวจสอบคุณสมบัติและพื้นความรู้ของผู้สมัครสอบแข่งขันหากเป็นการถูกต้องก็ให้ประกาศรายชื่อให้เป็นผู้มีสิทธิเข้าสอบแข่งขันได้ค่าธรรมเนียมการสอบแข่งขันจะไม่คืนให้ในเมื่อผู้นั้นมีรายชื่อตามประกาศว่าเป็นผู้มีสิทธิสมัครสอบแข่งขันแล้ว(6) ผู้ใดได้คะแนนรวมทั้งสิ้นไม่ต่ำกว่าร้อยละหกสิบเป็นผู้สอบแข่งขันได้(7) เมื่อการสอบแข่งขันสิ้นสุดลงแล้ว ให้ อ.ก.ม. ประกาศรายชื่อผู้สอบแข่งขันได้เรียงตามลำดับคะแนนจากสูงลงไปต่ำ ถ้ามีผู้สอบได้คะแนนสูงเท่ากันให้กรรมการสอบสัมภาษณ์เฉพาะผู้ได้คะแนนเท่ากันนั้นอีกครั้งหนึ่งผู้ได้คะแนนมากกว่าย่อมอยู่ในอันดับสูงกว่า(8) ตามปกติให้มีการสอบแข่งขันปีละหนึ่งครั้ง ทั้งนี้ให้อยู่ในอำนาจของอธิการบดีจะพึงพิจารณาแต่เมื่อมีการสอบแข่งขันอีกและได้ประกาศผลการสอบแข่งขันแล้วบัญชีการสอบแข่งขันครั้งก่อนเป็นอันยกเลิกบัญชีการสอบแข่งขันแต่ละคราวให้ใช้ได้เพียงสองปี(9) หลักสูตรการสอบแข่งขันเข้าเป็นข้าราชการพลเรือนสามัญชั้นจัตวา และชั้นตรีให้อนุโลมตามที่ ก.พ. กำหนดตามกฎหมายว่าด้วยระเบียบข้าราชการพลเรือนและสำหรับภาควิชาการให้เพิ่มวิชาความรู้ทางกฎหมายซึ่งจะได้เป็นประโยชน์ในการปฏิบัติหน้าที่ของหน่วยราชการที่สอบแข่งขันด้วยข้อ 9 ผู้ใดได้รับปริญญาหรือประกาศนียบัตรวิชาชีพอธิการบดีโดยได้รับอนุมัติของอ.ก.ม.อาจคัดเลือกหรือสอบคัดเลือกบรรจุเข้าเป็นข้าราชการพลเรือนสามัญของมหาวิทยาลัยที่ใช้วิชานั้นๆ ในชั้นใด ๆที่ไม่สูงกว่าชั้นโทได้ ตามหลักเกณฑ์ และวิธีการต่อไปนี้และให้นำความในข้อ 21 มาใช้บังคับโดยอนุโลม(1) ปริญญาหรือประกาศนียบัตรวิชาชีพใดจะใช้สำหรับราชการในมหาวิทยาลัยส่วนใด ให้เป็นไปตามที่ อ.ก.ม. พิจารณากำหนด(2) ปริญญาหรือประกาศนียบัตรวิชาชีพใด จะเทียบเท่าอนุปริญญาหรือปริญญาชั้นใด และจะถือเป็นปริญญาหรือประกาศนียบัตรเกียรตินิยมตามกฎกระทรวงนี้ได้หรือไม่ให้เสนอ ก.ม. พิจารณากำหนด(3)การบรรจุผู้ที่ได้รับปริญญาหรือประกาศนียบัตรวิชาชีพในประเทศเข้าเป็นข้าราชการพลเรือนสามัญ โดยจะให้ได้รับเงินเดือนในขั้น อันดับ และชั้นใดให้เป็นไปตามหลักเกณฑ์ดังต่อไปนี้ก. ผู้ได้รับอนุปริญญาหรือปริญญาตรี หรือประกาศนียบัตรเทียบได้ไม่ต่ำกว่าอนุปริญญาหรือปริญญาตรีซึ่งมีหลักสูตรกำหนดเวลาศึกษาไม่น้อยกว่าสามปีจะบรรจุได้ไม่สูงกว่าข้าราชการพลเรือนสามัญชั้นตรีอันดับ 1 ขั้น 750 บาทข. ผู้ได้รับปริญญาตรี หรือประกาศนียบัตรเทียบได้ไม่ต่ำกว่าปริญญาตรีซึ่งมีหลักสูตรกำหนดเวลาศึกษาไม่น้อยกว่าสี่ปีจะบรรจุได้ไม่สูงกว่าข้าราชการพลเรือนสามัญชั้นตรีอันดับ 1 ขั้น 900 บาท และถ้าได้รับปริญญาหรือประกาศนียบัตรเกียรตินิยมจะบรรจุได้ไม่สูงกว่าชั้นตรี อันดับ 2 ขั้น 1,050 บาทค. ผู้ได้รับปริญญาตรี หรือประกาศนียบัตรเทียบได้ไม่ต่ำกว่าปริญญาตรีซึ่งมีหลักสูตรกำหนดเวลาศึกษาทั้งสิ้นไม่น้อยกว่าห้าปีจะบรรจุได้ไม่สูงกว่าข้าราชการพลเรือนสามัญชั้นตรีอันดับ 2 ขั้น 1,100บาทและถ้าได้ปริญญาหรือประกาศนียบัตรเกียรตินิยมจะบรรจุได้ไม่สูงกว่าชั้นโทอันดับ 1 ขั้น 1,300 บาทง. ผู้ได้รับปริญญาตรี หรือประกาศนียบัตรเทียบได้ไม่ต่ำกว่าปริญญาตรีซึ่งมีหลักสูตรกำหนดเวลาศึกษาทั้งสิ้นไม่น้อยกว่าหกปีจะบรรจุได้ไม่สูงกว่าข้าราชการพลเรือนสามัญชั้นโทอันดับ 1 ขั้น 1,400บาท ถ้าได้รับปริญญาหรือประกาศนียบัตรเกียรตินิยมจะบรรจุได้ไม่สูงกว่าข้าราชการพลเรือนสามัญชั้นโทอันดับ 2 ขั้น 1,600 บาทผู้ได้รับปริญญาหรือประกาศนียบัตรดังกล่าวในวรรคก่อนถ้าได้ทำการฝึกหัดงานในวิชาชีพนั้นเป็นผลดีมาแล้วไม่น้อยกว่าหนึ่งปีจะบรรจุได้ไม่สูงกว่าข้าราชการพลเรือนสามัญชั้นโทอันดับ 2 ขั้น 1,600 บาทและถ้าได้รับปริญญาหรือประกาศนียบัตรเกียรตินิยม จะบรรจุได้ไม่สูงกว่าข้าราชการพลเรือนสามัญชั้นโทอันดับ 2 ขั้น 1,750 บาทจ. ผู้ได้รับปริญญาโทซึ่งมีหลักสูตรกำหนดเวลาศึกษาทั้งสิ้นรวมทั้งปริญญาตรีด้วยไม่น้อยกว่าหกปีจะบรรจุได้ไม่สูงกว่าข้าราชการพลเรือนสามัญชั้นโท อันดับ 2ขั้น 1,600 บาทฉ. ผู้ได้รับปริญญาโทซึ่งมีหลักสูตรกำหนดเวลาศึกษาทั้งสิ้นรวมทั้งปริญญาตรีด้วยไม่น้อยกว่าเจ็ดปีจะบรรจุได้ไม่สูงกว่าข้าราชการพลเรือนสามัญชั้นโท อันดับ 2ขั้น 1,750 บาทช. ผู้ได้รับปริญญาโทซึ่งมีหลักสูตรกำหนดเวลาศึกษาทั้งสิ้นรวมทั้งปริญญาตรีด้วยไม่น้อยกว่าแปดปีจะบรรจุได้ไม่สูงกว่าข้าราชการพลเรือนสามัญชั้นโท อันดับ 2ขั้น 1,900 บาทซ. ผู้ได้รับปริญญาเอกหรือประกาศนียบัตรเทียบได้ไม่ต่ำกว่าปริญญาเอกจะบรรจุได้ไม่สูงกว่าข้าราชการพลเรือนสามัญชั้นโท อันดับ 2 ขั้น 2,050 บาทฌ. ผู้ได้รับปริญญาหรือประกาศนียบัตรวิชาชีพหลายอย่างซึ่งเป็นวิชาที่ให้ในส่วนราชการที่ขอบรรจุนั้นจะบรรจุให้ได้รับเงินเดือนในชั้น อันดับ และขั้นใด ให้เสนอก.ม. พิจารณากำหนดเป็นราย ๆ ไป แต่ต้องไม่สูงกว่าข้าราชการพลเรือนสามัญชั้นโท อันดับ 3 ขั้น2,500 บาท (4)การบรรจุผู้ได้รับปริญญาหรือประกาศนียบัตรวิชาชีพจากต่างประเทศเข้าเป็นข้าราชการพลเรือนสามัญโดยจะให้ได้รับเงินเดือนในชั้น อันดับ และขั้นใดให้เป็นไปตามหลักเกณฑ์ต่อไปนี้ก. ผู้ได้รับปริญญาหรือประกาศนียบัตรเทียบได้ไม่ต่ำกว่าปริญญาตรีซึ่งมีหลักสูตรกำหนดเวลาศึกษาไม่น้อยกว่าสามปีจะบรรจุได้ไม่สูงกว่าข้าราชการพลเรือนสามัญชั้นตรีอันดับ 2 ขั้น 1,200 บาท และถ้าได้ปริญญาหรือประกาศนียบัตรเกียรตินิยมจะบรรจุได้ไม่สูงกว่าข้าราชการพลเรือนสามัญชั้นโท อันดับ 2ขั้น 1,600 บาทข. ผู้ได้รับปริญญาตรีหรือประกาศนียบัตรเทียบได้ไม่ต่ำกว่าปริญญาตรี ซึ่งมีหลักสูตรกำหนดเวลาศึกษาไม่น้อยกว่าสี่ปีจะบรรจุได้ไม่สูงกว่าข้าราชการพลเรือนสามัญชั้นโท อันดับ 2 ขั้น 1,600 บาทค. ผู้ได้รับปริญญาหรือประกาศนียบัตรสูงกว่าที่กล่าวใน ก.และข.จะบรรจุได้ไม่สูงกว่าข้าราชการพลเรือนสามัญชั้นโท อันดับ 3 ขั้น 2,200 บาท ทั้งนี้ให้เสนอ ก.ม.พิจารณาเป็นราย ๆ ไปง. ผู้ได้รับปริญญาหรือประกาศนียบัตรวิชาชีพนอกจากที่กล่าวใน ก.ข.และค.หรือได้รับปริญญาหรือประกาศนียบัตรจากต่างประเทศหลายอย่าง หรือได้รับปริญญาหรือประกาศนียบัตรจากสถานศึกษาในประเทศรวมกับปริญญา หรือประกาศนียบัตรจากต่างประเทศหรือได้ฝึกงานในวิชาชีพภายหลังได้รับปริญญาหรือประกาศนียบัตรวิชาชีพเป็นผลดีมาแล้วเป็นเวลาไม่น้อยกว่าหนึ่งปีซึ่งปริญญาหรือประกาศนียบัตรวิชาชีพและการฝึกงานดังกล่าวเป็นวิชาชีพและการฝึกงานที่ใช้ในส่วนราชการที่ขอบรรจุจะบรรจุให้ได้รับเงินเดือนในชั้น อันดับ และขั้นใด ให้เสนอ ก.ม.พิจารณากำหนดเป็นราย ๆ ไป แต่ต้องไม่สูงกว่าข้าราชการพลเรือนสามัญชั้นโท อันดับ 3 ขั้น 2,500 บาทข้อ 10 การสอบคัดเลือกให้อธิการบดีตั้งกรรมการผู้ทรงคุณวุฒิคนหนึ่งหรือหลายคนร่วมกับ อ.ก.ม.ทำการสอบคัดเลือกตามหลักสูตรที่ อ.ก.ม. กำหนด การคัดเลือกให้อธิการบดีตั้งกรรมการผู้ทรงคุณวุฒิคนหนึ่งหรือหลายคนร่วมกับ อ.ก.ม.ทำการคัดเลือกเมื่อได้ทำการคัดเลือกหรือสอบคัดเลือกเสร็จแล้วให้คณะกรรมการรายงานผลของการคัดเลือกหรือสอบคัดเลือกต่ออธิการบดี เพื่อดำเนินการบรรจุและแต่งตั้งต่อไปข้อ 11การบรรจุบุคคลเข้าเป็นข้าราชการของมหาวิทยาลัยในตำแหน่งวิชาการช่างฝีมือ นักพิมพ์หรือผู้ชำนาญการพิเศษต่าง ๆโดยจะให้ได้รับเงินเดือนในชั้นจัตวา ให้อธิการบดีเสนอเรื่องมายังอ.ก.ม. เพื่อพิจารณาอนุมัติเป็นราย ๆ ไปข้อ 12 มหาวิทยาลัยใดมีความจำเป็นที่จะบรรจุข้าราชการจากผู้ทรงคุณวุฒิให้ดำรงตำแหน่งใดๆเป็นพิเศษ ให้อธิการบดีเสนอเรื่องไปให้ ก.ม. สอบสวน เมื่อก.ม. สอบสวนเห็นสมควรแล้วให้เสนอไปยังคณะรัฐมนตรีเพื่อพิจารณาอนุมัติเมื่อคณะรัฐมนตรีอนุมัติแล้วให้บรรจุและแต่งตั้งผู้นั้นเป็นข้าราชการพลเรือนสามัญได้ข้อ 13ข้าราชการของมหาวิทยาลัยไปรับราชการตามกฎหมายว่าด้วยการรับราชการทหาร เมื่อออกจากราชการทหารโดยไม่มีความเสียหายแล้วประสงค์จะเข้ารับราชการในชั้น อันดับ และขั้นที่ได้รับอยู่ในขณะที่ไปรับราชการทหารให้มหาวิทยาลัยเจ้าสังกัดเดิมรับบรรจุทีเดียวถ้าจะบรรจุให้ได้รับเงินเดือนสูงกว่าขณะที่ไปรับราชการทหารให้เป็นไปตามหลักเกณฑ์และวิธีการดังต่อไปนี้(1)ถ้าจะบรรจุให้ได้รับเงินเดือนไม่สูงกว่าชั้นเดิมและให้ได้รับเงินเดือนสูงกว่าขณะที่รับราชการทหารไม่เกินปีละหนึ่งขั้น โดยนับเวลาในระหว่างวันที่รับราชการทหารเป็นเกณฑ์คำนวณก็ให้ผู้มีอำนาจบรรจุพิจารณาและสั่งบรรจุได้ในอัตราเงินเดือนที่ว่างอยู่(2)ถ้าจะบรรจุให้ได้รับเงินเดือนไม่สูงกว่าชั้นเดิมและให้ได้รับเงินเดือนสูงกว่าเกณฑ์ที่กำหนดไว้ใน (1) หรือถ้าจะบรรจุให้ได้รับเงินเดือนในชั้นที่สูงกว่าชั้นเดิมเมื่ออธิการบดีเจ้าสังกัดพิจารณาเห็นสมควร ให้เสนอเรื่องไปขออนุมัติ ก.ม. เป็นราย ๆ ไปเมื่อได้รับอนุมัติแล้ว ก็ให้บรรจุในอัตราเงินเดือนที่ว่างอยู่ข้อ 14ข้าราชการของมหาวิทยาลัยได้รับอนุมัติจากคณะรัฐมนตรีให้ไปปฏิบัติงานใด ๆถ้ามหาวิทยาลัยเจ้าสังกัดเดิมเรียกกลับเข้าบรรจุในราชการ ให้นำความในข้อ13 มาใช้บังคับโดยอนุโลมข้อ 14การโอนข้าราชการพลเรือนสามัญของมหาวิทยาลัยไปบรรจุต่างกรมในสำนักนายกรัฐมนตรีหรือต่างกระทรวงในชั้น อันดับ และขั้นที่ไม่สูงกว่าเดิมอาจทำได้โดยความยินยอมของอธิการบดี เว้นแต่ข้าราชการพลเรือนสามัญชั้นพิเศษต้องได้รับความยินยอมของนายกรัฐมนตรีการโอนข้าราชการของกรมอื่นหรือกระทรวงอื่นนอกจากข้าราชการการเมืองข้าราชการพลเรือนวิสามัญ และข้าราชการประจำต่างประเทศพิเศษมาบรรจุในมหาวิทยาลัยในชั้น อันดับ และขั้นที่ไม่สูงกว่าเดิมอาจทำได้โดยกรมหรือกระทรวงเจ้าสังกัดและมหาวิทยาลัยได้ตกลงยินยอมในการโอนนั้นแล้วการโอนข้าราชการพลเรือนชั้นพิเศษให้สำนักนายกรัฐมนตรีรายงานไปยังคณะรัฐมนตรีเพื่อพิจารณาอนุมัติและเมื่อได้รับอนุมัติแล้ว ให้นายกรัฐมนตรีเป็นผู้สั่งบรรจุการโอนข้าราชการพลเรือนตั้งแต่ชั้นเอกลงมา ให้ อ.ก.ม.ที่จะรับโอนมานั้นพิจารณาอนุมัติและเมื่อได้รับอนุมัติแล้ว ให้อธิการบดีเป็นผู้สั่งบรรจุในกรณีข้าราชการเป็นข้าราชการตุลาการ ข้าราชการอัยการทหารหรือข้าราชการพลเรือนสังกัดกระทรวงกลาโหม ให้ ก.ม. มีอำนาจเทียบกับชั้น อันดับและขั้นเงินเดือนข้าราชการพลเรือน และวันรับราชการในขณะดำรงตำแหน่งข้าราชการตุลาการข้าราชการอัยการทหาร หรือข้าราชการพลเรือนสังกัดกระทรวงกลาโหมให้ถือว่าเป็นวันราชการที่ดำรงตำแหน่งข้าราชการพลเรือนสามัญของมหาวิทยาลัยข้อ 16 การบรรจุและแต่งตั้งข้าราชการของมหาวิทยาลัยให้ผู้บังคับบัญชาดังต่อไปนี้เป็นผู้บรรจุและแต่งตั้ง(1)สำหรับข้าราชการพลเรือนสามัญตั้งแต่ชั้นเอกหรือตำแหน่งหัวหน้ากองหรือเทียบเท่าลงมาให้อธิการบดีเป็นผู้บรรจุและแต่งตั้ง(2) สำหรับข้าราชการพลเรือนสามัญชั้นพิเศษ ให้นายกรัฐมนตรีเป็นผู้บรรจุส่วนการแต่งตั้งนั้นถ้าเป็นตำแหน่งอธิการบดี รองอธิการบดี คณบดี อธิการเลขาธิการ ศาสตราจารย์ รองศาสตราจารย์อาจารย์ชั้นพิเศษ หัวหน้าแผนกวิชา ผู้อำนวยการกองให้นำความกราบบังคมทูลเพื่อทรงพระกรุณาโปรดเกล้า ฯ แต่งตั้งเกณฑ์การบรรจุและการแต่งตั้งให้นำกฎหมายว่าด้วยระเบียบข้าราชการพลเรือนในส่วนที่เกี่ยวกับการบรรจุและการแต่งตั้งมาใช้บังคับโดยอนุโลมแต่การแต่งตั้งอธิการบดี รองอธิการบดี คณบดี อธิการศาสตราจารย์ รองศาสตราจารย์ อาจารย์ชั้นพิเศษหรือหัวหน้าแผนกวิชา จะแต่งตั้งจากข้าราชการพลเรือนวิสามัญก็ได้การเลื่อนชั้น อันดับ และขั้นเงินเดือน---------------------------ข้อ 17ข้าราชการพลเรือนสามัญชั้นจัตวาที่ได้รับราชการมาแล้วเป็นเวลาไม่น้อยกว่าสิบห้าปีและได้รับเงินเดือนชั้นจัตวาอันดับพิเศษชั้นสูงสุดมาแล้วเป็นเวลาไม่น้อยกว่าสี่ปีและดำรงตำแหน่งประจำแผนกหรือเทียบเท่ามาแล้วไม่น้อยกว่าหนึ่งปีถ้าหัวหน้าแผนกหัวหน้ากอง หรือผู้บังคับบัญชาในตำแหน่งที่เทียบเท่าและคณบดี อธิการ หรือเลขาธิการหรือรองอธิการบดีในกรณีที่ไม่มีตำแหน่งเลขาธิการ แล้วแต่กรณีซึ่งเป็นผู้บังคับบัญชารับรองว่าเป็นผู้ที่มีความประพฤติ ความรู้ และความสามารถสมควรที่จะเป็นข้าราชการสามัญชั้นตรีได้ คณบดี อธิการ หรือเลขาธิการหรือรองอธิการบดี ในกรณีที่ไม่มีตำแหน่งเลขาธิการซึ่งเป็นผู้บังคับบัญชาจะคัดเลือกให้เลื่อนชั้นเป็นข้าราชการพลเรือนสามัญชั้นตรีโดยอนุมัติ อ.ก.ม.ก็ได้กำหนดเวลาสิบห้าปีและสี่ปี ให้ลดเป็นสิบปีและสองปีตามลำดับสำหรับข้าราชการพลเรือนสามัญชั้นจัตวาที่ได้รับประกาศนียบัตร ซึ่งตามกฎ ก.พ.ออกตามกฎหมายว่าด้วยระเบียบข้าราชการพลเรือนให้บรรจุเข้ารับราชการได้ในอัตราชั้นจัตวา อันดับ 3 ขั้น650 บาทข้อ 18 การเลื่อนข้าราชการพลเรือนสามัญชั้นตรีขึ้นเป็นชั้นโทให้อธิการบดีพิจารณาคัดเลือกจากข้าราชการพลเรือนสามัญชั้นตรี ซึ่งมีความประพฤติ ความรู้และความสามารถที่จะเลื่อนเป็นชั้นโทได้ และรับราชการในชั้นตรี หรือ อ.ก.ม. เทียบไม่ต่ำกว่าชั้นตรีมาแล้วเป็นเวลาไม่น้อยกว่าสามปีเสนอชื่อไปยัง อ.ก.ม. เมื่อ อ.ก.ม.พิจารณาแล้วเห็นสมควรเลื่อนชั้นได้ ให้อธิการบดีสั่งเลื่อนชั้นต่อไปกำหนดเวลาสามปีให้ลดเป็นหนึ่งปี สำหรับผู้ที่ได้รับปริญญาหรือประกาศนียบัตรซึ่ง ก.ม. เทียบได้ไม่ต่ำกว่าปริญญาตรีข้อ 19 การเลื่อนข้าราชการพลเรือนสามัญชั้นโทขึ้นเป็นชั้นเอกให้อธิการบดีพิจารณาคัดเลือกข้าราชการพลเรือนสามัญชั้นโท ซึ่งมีความประพฤติ ความรู้และความสามารถที่จะเลื่อนเป็นชั้นเอกได้และรับราชการในชั้นโท หรือ ก.ม.เทียบไม่ต่ำกว่าชั้นโทมาแล้วเป็นเวลาไม่น้อยกว่าสามปี เสนอชื่อไปยัง ก.ม. เมื่อ ก.ม.พิจารณาแล้วเห็นสมควรเลื่อนชั้นได้ก็ให้อธิการบดีสั่งเลื่อนชั้นต่อไปกำหนดเวลาสามปีให้ลดเป็นสองปี สำหรับผู้ที่ได้รับปริญญาหรือประกาศนียบัตรซึ่ง ก.ม. เทียบไม่ต่ำกว่าปริญญาโทและลดเป็นหนึ่งปีสำหรับผู้ที่ได้รับปริญญาหรือประกาศนียบัตร ซึ่ง ก.ม. เทียบไม่ต่ำกว่าปริญญาเอกข้อ 20 การเลื่อนข้าราชการพลเรือนสามัญชั้นเอกขึ้นเป็นชั้นพิเศษให้อธิการบดีพิจารณาคัดเลือกจากข้าราชการพลเรือนสามัญชั้นเอก ซึ่งมีความประพฤติ ความรู้และความสามารถที่จะเลื่อนเป็นชั้นพิเศษได้ และได้รับราชการในชั้นเอกหรือที่ ก.ม.เทียบไม่ต่ำกว่าชั้นเอกมาแล้วไม่น้อยกว่าสามปี กับเป็นผู้ที่มีคุณวุฒิดังต่อไปนี้คือ(1) เป็นผู้ที่ได้รับปริญญาเอก หรือประกาศนียบัตร ซึ่ง ก.ม.เทียบไม่ต่ำกว่าปริญญาเอก และรับราชการมาแล้ว หรือสอนในสถาบันอุดมศึกษา ซึ่ง ก.ม.รับรองวิทยฐานะมาแล้วเป็นเวลาไม่น้อยกว่าห้าปี ภายหลังได้รับปริญญาเอก หรือ(2) เป็นผู้ที่ได้รับปริญญาโท หรือประกาศนียบัตร ซึ่ง ก.ม.เทียบไม่ต่ำกว่าปริญญาโท และรับราชการมาแล้วหรือสอนในสถาบันอุดมศึกษาซึ่ง ก.ม.รับรองวิทยฐานะมาแล้วเป็นเวลาไม่น้อยกว่าสิบปีภายหลังได้รับปริญญาโท หรือ(3) เป็นผู้ได้รับปริญญาตรีหรือประกาศนียบัตร ซึ่ง ก.ม.เทียบไม่ต่ำกว่าปริญญาตรี และรับราชการมาแล้วหรือสอนในสถาบันอุดมศึกษาซึ่ง ก.ม.รับรองวิทยฐานะมาแล้วเป็นเวลาไม่น้อยกว่าสิบห้าปีภายหลังได้รับปริญญาตรีแล้วเสนอชื่อไปยัง ก.ม. เมื่อ ก.ม. พิจารณาเห็นสมควรเลื่อนชั้นได้ก็ให้รายงานไปยังคณะรัฐมนตรีเมื่อคณะรัฐมนตรีพิจารณาอนุมัติแล้วก็ให้นายกรัฐมนตรีสั่งเลื่อนชั้นต่อไปข้อ 21 ข้าราชการพลเรือนสามัญผู้ได้เลื่อนชั้นใดได้รับเงินเดือนในอันดับและขั้นต่ำของชั้นที่ได้เลื่อนนั้นแต่ถ้าผู้นั้นได้รับเงินเดือนสูงกว่าอันดับและขั้นต่ำของชั้นที่ได้เลื่อนขึ้นก็ให้ได้รับเงินเดือนในอันดับและขั้นเท่ากับอัตราเงินเดือนที่ได้รับอยู่ข้อ 22 การเลื่อนอันดับและการเลื่อนขั้นเงินเดือนให้นำกฎหมายว่าด้วยระเบียบข้าราชการพลเรือนและกฎ ก.พ.ออกตามความในกฎหมายว่าด้วยระเบียบข้าราชการพลเรือนในส่วนที่เกี่ยวแก่เรื่องเหล่านี้มาใช้บังคับโดยอนุโลมการรักษาวินัย การสอบสวน และการออกจากราชการ---------------------------------------ข้อ 23 การรักษาวินัย การสอบสวนและการออกจากราชการของข้าราชการพลเรือนสามัญ ให้นำกฎหมายว่าด้วยระเบียบข้าราชการพลเรือน และกฎ ก.พ.ออกตามความในกฎหมายว่าด้วยระเบียบข้าราชการพลเรือนในส่วนที่เกี่ยวแก่เรื่องเหล่านี้มาใช้บังคับโดยอนุโลมข้าราชการพลเรือนวิสามัญ-------------------ข้อ 24 การกำหนดอัตราเงินเดือน การบรรจุ การแต่งตั้ง การเลื่อนเงินเดือนการสอบสวน การรักษาวินัยและการออกจากราชการของข้าราชการพลเรือนวิสามัญให้นำกฎ ก.พ. ออกตามความในกฎหมายว่าด้วยระเบียบข้าราชการพลเรือนในส่วนที่เกี่ยวแก่เรื่องเหล่านี้มาใช้บังคับโดยอนุโลมลูกจ้าง-----ข้อ 25 การกำหนดอัตราค่าจ้าง การบรรจุ การแต่งตั้ง การเลื่อนเงินค่าจ้างการสอบสวน การรักษาวินัย และการออกจากงานของลูกจ้างให้นำระเบียบของกระทรวงการคลังในส่วนที่เกี่ยวแก่เรื่องเหล่านี้มาใช้บังคับโดยอนุโลมบทเบ็ดเตล็ด---------ข้อ 26 การกำหนดอัตราเงินเดือน การบรรจุ การแต่งตั้ง การเลื่อนชั้นการเลื่อนอันดับ การเลื่อนขั้น การโอน การสอบสวน การรักษาวินัยและการออกจากราชการของข้าราชการพลเรือนของมหาวิทยาลัยซึ่งมิได้มีบัญญัติไว้ในกฎกระทรวงนี้ให้นำกฎหมายว่าด้วยระเบียบข้าราชการพลเรือนและกฎ ก.พ. และระเบียบออกตามความในกฎหมายว่าด้วยระเบียบข้าราชการพลเรือนมาใช้บังคับโดยอนุโลมข้อ 27 ในกรณีที่นำกฎหมายว่าด้วยระเบียบข้าราชการพลเรือน กฎ ก.พ.และระเบียบออกตามความในกฎหมายว่าด้วยระเบียบข้าราชการพลเรือนมาใช้บังคับโดยอนุโลมนั้นบรรดาอำนาจหน้าที่ของก.พ.หรือรัฐมนตรีกระทรวงเจ้าสังกัดให้เป็นอำนาจหน้าที่ของ ก.ม.หรือนายกรัฐมนตรีตามลำดับบรรดาอำนาจหน้าที่ของ อ.ก.พ. กระทรวง หรือ อ.ก.พ.กรมให้เป็นอำนาจหน้าที่ของ อ.ก.ม. และบรรดาอำนาจหน้าที่ของอธิบดีให้เป็นอำนาจหน้าที่ของอธิการบดีให้ไว้ ณ วันที่ 21 มีนาคม พ.ศ. 2507จอมพลถ. กิตติขจรนายกรัฐมนตรี---------------------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือโดยที่การบรรจุ การแต่งตั้ง การเลื่อนชั้นการเลื่อนอันดับ การเลื่อนขั้น การโอน การสอบสวนการรักษาวินัย และการออกจากราชการของข้าราชการและลูกจ้างในมหาวิทยาลัยซึ่งเป็นส่วนราชการในสำนักนายกรัฐมนตรีจะต้องตราเป็นกฎกระทรวงตามกฎหมายว่าด้วยระเบียบข้าราชการในมหาวิทยาลัยจึงต้องตรากฎกระทรวงนี้เพื่อให้การเป็นไปตามกฎหมายดังกล่าวแล้ว